OKRESNÁ PROKURATÚRA PRIEVIDZA 
M. Mišíka 22, 971 34 Prievidza 1	

Číslo: 1 Pv 766/15/3307	Prievidza 29.01.2016 
EEČ: 2-27-17-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Prievidza 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
dňa 14.04.2015 v čase o 17.34 h v Hypermarkete Tesco, Nábrežná ulica 7, XXXXX z predajnej plochy odcudzil 1 ks dámskej voňavky zn. XXXXX v hodnote 8,59,- € tak, že ju na predajnej ploche zobral z regálu a potom si ju schoval do nohavíc a následne s týmto tovarom prešiel cez pokladničnú zónu bez toho, aby ho priznal a zaplatil, čím si prisvojil cudziu vec tým, že sa jej zmocnil a spôsobil tak spoločnosti TESCO STORES, a.s., Kamenné námestie l/A, XXXXX XXXXX, IČO: 31321828 škodu vo výške 8,59,-€, pričom za obdobný čin bol obvinený v predchádzajúcich dvanástich mesiacoch postihnutý, konkrétne dňa 04.09.2014 bol postihnutý Obvodným oddelením Policajného zboru XXXXX uložením pokuty v blokovom konaní vo výške 30,- EUR za spáchanie priestupku proti majetku podľa § 50 ods.l Zák. č. 372/1990 Zb,, ktorý bol prejednaný pod č. k. ORPZ-PD-OPP3-46-121/2014 príslušníkom OO PZ XXXXX blokovou pokutou nezaplatenou na mieste č. 13021442, pričom rozhodnutie nadobudlo právoplatnosť dňa 04.09.2014.  
lebo trestné stíhanie je neprípustné, proti tomu, kto zomrel alebo bol vyhlásený za mŕtveho.  
 
Odôvodnenie:
Poverený príslušník Obvodného oddelenia PZ XXXXX dňa 22.10.2015 pod sp.zn. ORP-1056/PD-PD-2015 uznesením podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie osobe XXXXX, nar. XXXXX v XXXXX, trv. bytom XXXXX, XXXXX za prečin Krádež podľa § 212 ods. 2, písm. f) Trestného zákona, ktorého sa dopustil tak, že dňa 14.04.2015 v čase o 17.34 h v Hypermarkete Tesco, Nábrežná ulica 7, XXXXX z predajnej plochy odcudzil 1 ks dámskej voňavky zn. XXXXX v hodnote 8,59,- € tak, že ju na predajnej ploche zobral z regálu a potom si ju schoval do nohavíc a následne s týmto tovarom prešiel cez pokladničnú zónu bez toho, aby ho priznal a zaplatil, čím si prisvojil cudziu vec tým, že sa jej zmocnil a spôsobil tak spoločnosti TESCO STORES, a.s., XXXXX, XXXXX XXXXX, IČO: 31321828 škodu vo výške 8,59,-€, pričom za obdobný čin bol obvinený v predchádzajúcich dvanástich mesiacoch postihnutý, konkrétne dňa 04.09.2014 bol postihnutý Obvodným oddelením Policajného zboru XXXXX uložením pokuty v blokovom konaní vo výške 30,- EUR za spáchanie priestupku proti majetku podľa § 50 ods.1 Zák. č. 372/1990 Zb, ktorý bol prejednaný pod č. k. ORPZ-PD-OPP3-46-121/2014 príslušníkom OO PZ XXXXX blokovou pokutou nezaplatenou na mieste č. 13021442, pričom rozhodnutie nadobudlo právoplatnosť dňa 04.09.2014.

Počas skráteného vyšetrovania vyšlo najavo, že obvinený XXXXX dňa 08.01.2016 zomrel v NsP Bojnice. Do vyšetrovacieho spisu bol zabezpečený úmrtný list zosnulého.
	Dňa 28.01.2016 poverený príslušník PZ doručil na tunajšiu prokuratúru návrh na postup podľa § 215 ods. 1 písm. d) Trestného poriadku.

Preskúmaním vyšetrovacieho spisu som zistil, že tento návrh je dôvodný. Zo zadovážených dôkazov vyplýva, že skutok, pre ktorý bolo začaté trestné stíhanie sa stal a je dostatočne odôvodnený záver, že tento skutok spáchal obvinený XXXXX, ktorá dňa 08.01.2016 zomrel.
	Podľa § 215 ods. 1 písm. d) Trestného poriadku prokurátor zastaví trestné stíhanie ak je trestné stíhanie neprípustné podľa § 9 Trestného poriadku. 
Podľa § 9 ods. 1 písm. d) Trestného poriadku nemožno pokračovať v trestnom stíhaní a toto musí byť zastavené proti tomu, kto zomrel, alebo bol vyhlásený za mŕtveho.
Vzhľadom na splnenie vyššie uvedených podmienok som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Tomáš Trela 
prokurátor